"आइ नै छोड़बौ. . . अभगली टाका लागै छै हमर आ करेज टुटै छै तोहर . . . सब मिरगी आइ झाड़ि देबऽ. . . " माए चण्डीक अवतार बनि सोहल वर्षिय बेटीकेँ खोरनाठी लऽ पिटैत छलीह । बेटी बेर-बेर कहैत छलै, हम ओहि मास्टरसँ नै पढ़बौ । माए मानै लेल तैयार नै छलै । माए चिकरैत बाजलीह "गै कुतिया, तोरा की जाइ छौ? एक बात जानि ले, इलाका भरिमे ओकरा एहन मास्टर नै भेटतौ । ओकरा एहन पढ़ाइ किओ नै पढ़ेतौ । "
माएक बात सूनि बेटी व्यँग्य करैत बाजल" हँ हँ ओकरा एहन तँ किओ नै पढ़ेलकै । किए तँ ओकरा जेना गाल किओ नै मचोरै छलै आ ओकरा जेना छातीपर हाथ किओ . . . "